तिवारी ने कहा कि हम गरीबों का पैसा लुटने नहीं देंगे. इस मसले पर बीजेपी चुनाव आयोग जाने की तैयारी कर रही है. उन्हाेंने बताया कि शाम 4:00 बजे वो चुनाव आयोग जाएंगे और चंदे की गलत जानकारी की शिकायत करेंगे. गाैरतलब है कि इससे पहले तिवारी ने आरोप लगाया था कि केजरीवाल भ्रष्टाचार के मामले में आरजेडी चीफ लालू प्रसाद से आगे बढ़ गए हैं. उन्हाेंने कहा था कि पूरी दिल्ली कपिल मिश्रा के खुलासे के बाद हैरान है. सभी राज्यों के मुख्यमंत्री भी इस खुलासे से हैरान होंगे. यह सिर्फ आरोप नहीं है, बल्कि एक प्रत्यक्षदर्शी का बयान है. मैं कपिल मिश्रा को उनके साहस के लिए धन्यवाद कहना चाहूंगा, जो उन्होंने भ्रष्टाचार के खिलाफ आवाज उठा कर दिखाया है.